PRIJEDLOG

 ****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **Ž U P A N**

KLASA: 311-01/20-01/49

URBROJ: 2140/01-02-21-

Krapina,

Na temelju Programa usluga poslovne podrške poduzetnicima Krapinsko- zagorske županije („Službeni glasnik Krapinsko- zagorske županije“, broj: 46/19) i članka 32. Statuta Krapinsko- zagorske županije („Službeni glasnik Krapinsko-zagorske županije“ broj 13/01., 5/06., 14/09, 11/13., 13/18. i 5/20) župan Krapinsko- zagorske županije donosi

**PRAVILNIK O IZMJENAMA I DOPUNAMA**

**Pravilnika o korištenju usluga Poslovno-tehnološkog inkubatora Krapinsko- zagorske županije**

**I.**

 U Pravilniku o korištenju usluga Poslovno-tehnološkog inkubatora Krapinsko- zagorske županije, KLASA: 311-01/20-01/49, 2140/01-02-20-3 od 20. ožujka 2020. godine, u odjeljku 2. Elementi infrastrukturne potpore, pod 3.1. Korištenje inkubacijskih prostora u Tabeli kvadrata inkubacijskih prostora na prvom katu, riječi: „Inkubacijski prostor U8 40,57 m2“ zamjenjuju se riječima: „„Inkubacijski prostor U8 49,46 m2“.

**II.**

 U odjeljku 2. Elementi infrastrukturne potpore, pod 3.1. Korištenje inkubacijskih prostora iza riječi: „ Operatera“ dodaju se riječi: „Obveza minimalnog korištenja poslovnog prostora (proizvodnog ili uslužnog) je 6 mjeseci od ulaska u prostor, u protivnom Korisnik je dužan vratiti ukupan iznos dotad dodijeljene mu potpore.“

**III.**

 Pod 3.5. Edukacijski prostori, riječi: „Inovativni laboratorij koji smješten na prvom katu Inkubatora površine je 49,46 m2“, zamjenjuju se riječima: „Inovativni laboratorij koji je smješten na prvom katu Inkubatora je površine 40,57 m2“.

**IV.**

U odjeljku 5. Potpore za subvencionirano korištenje inkubacijskih prostora, kod 6.1. Iznosa potpore, u Tabeli subvencionirane cijene zakupa, riječi: „

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8. | INKUB. PROSTOR  | U 8 | 40,57 | 1.541,66 | 1.156,25 | 770,83 | 385,42 | 27.750,00 |

zamjenjuju se riječima:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 8. | INKUB. PROSTOR  | U 8 | 49,46 | 1.879,48 | 1.409,61 | 939,74 | 469,87 | 33.830,64 |

**V.**

Ovaj Pravilnik o izmjenama i dopunama Pravilnika o korištenju usluga Poslovno tehnološkog inkubatora stupa na snagu prvog dana od dana objave u Službenom glasniku Krapinsko- zagorske županije.

 **ŽUPAN**

 **Željko Kolar**

DOSTAVITI:
1. Upravni odjel za gospodarstvo, poljoprivredu,
 turizam, promet i komunalnu infrastrukturu,
2. Poduzetnički centar Krapinsko- zagorske županije, Bobovje 52g , Krapina,
3. Službeni glasnik Krapinsko- zagorske županije, za objavu,
4. Pismohrana.